Majandus- ja taristuministri

7.12.2023 2022. a määrus nr 99

„ Toetuse andmise tingimused ja kord

Toetuse andmise tingimused ja kord

energiasalvestuse pilootprojektide arendamiseks“

**Äriplaani ja finantsanalüüsi koostamise juhend**

**Sissejuhatus juhendi kasutajale**

Käesolev juhend on aluseks äriplaani ja finantsanalüüsi koostamiseks, mis on taotluse kohustuslik lisa.

Toetuse taotluses ning lisatud dokumentides esitatud informatsioon peab olema piisavalt põhjalik ja ajakohane, et taotluse hindamine oleks võimalik vastavalt määruses toodud tingimustele ja hindamiskriteeriumitele.

**1. ÄRIPLAAN**

Taotlusele lisatakse äriplaan, mis kajastab nii taastuvelektri tootmisseadme kui ka liitumisvõimsuse lahenduste rajamises osalevate ettevõtjate (kõik mõlemate lahendustega seotud taotlejad ning partnerid) majanduslikku olukorda ja taotluses sisalduvat lahendust. Koostatav dokument peab sisaldama vähemalt järgmisi peatükke:

**1.1 Kokkuvõte**

Esitatakse kokkuvõte äriplaanist, mis annab lühiülevaate projektis osalevatest ettevõttest, nende jätkusuutlikkusest ja taotluses sisalduvast projektist ning selle mõjust projekti osapoolte majandustegevusele

**1.2 Ettevõtja info ja kirjeldus**

Kirjeldatakse lahenduste rajamises osalevaid ettevõtjaid ja ettevõtteid (taotlejaid ja partnereid).

Antakse ülevaade kõigi projekti osapoolte senisest äritegevusest ning sellest, kuidas see on projektiga seotud.. Selgitatakse kuidas lahenduste rajamise mõju avaldub kõigi osapoolte äritegevusele.

**1.3 Turuanalüüs**

Kirjeldatakse kõigi lahenduste rajamise osapoolte peamisi kliente, turuosa, turuseisu, konkurentsisituatsiooni ning ettevõtja poolt pakutavate toodete konkurentsieelist tagamaks ettevõtja pikaajaline jätkusuutlikkus.

**1.4 Strateegia ja tegevusplaan**

Kirjeldatakse kõigi projekti osapoolte lähiaastate strateegiat ja tegevusplaani.

**2. ENERGIASALVESTUSE PILOOTPROJEKT**

**2.1 Lahenduste kirjeldus ja eesmärgid**

Peatükist peab selguma projekti põhjendatus. Kirjeldatakse, milline on projektieelne olukord, miks on projekti teostamine vajalik, mis on projekti eesmärk ning kas ja kuidas see vastab projektis osalevate ettevõtjate senisele äritegevusele. Samuti selgitatakse, millised on oodatavad tulemused, kuidas on tulemused seotud toetuse andmise eesmärgiga ning kuidas aitab projekt kaasa ettevõtja eesmärkide täitmisele ning äriplaani realiseerimisele.

**2.2 Lahenduste tegevuskoht**

Antakse ülevaade taastuva energia toomise ning salvestamisega seotud asukohtadest (tootmise ja salvestusseadmete paigaldamisega seotud kinnistud). Selgitatakse, kas planeeritav projekt toimub projekti osapoolte omandis oleval hoonestatud või hoonestamata kinnistul või on taotluse esitamise ajaks sõlmitud leping kestvusega 5 aastat pärast projekti abikõlblikkuse perioodi lõppemist projekti tegevuse elluviimiseks.

**2.3 Lahenduste nõudlus- ja riskianalüüs**

Kirjeldatakse lahenduste rajamise vajalikkust ja analüüsitakse riskijuhtimist. Kirjeldatakse kõigi lahenduste rajamises osalevate ettevõtjate kogu ettevõtja riske ja riskijuhtimist ning lahenduste rajamisega kaasnevaid riske (sh tehnoloogilised ja mitte-tehnoloogilised riskid, sisemised ja välimised riskid), mis võivad mõjutada lahenduste elluviimist, toodangu mahtu, tootmiskindlust jms. Kirjeldatakse, millised on peamised projekti arendamist takistavad tegurid, sh kas toetuse kohase projekti toetamisel on ergutav mõju. Kirjeldada ka lahenduste rajamise edutegureid ehk tulemuslikkust positiivselt mõjutavaid eeltingimusi.

Äriplaani raames koostatav ehituslik riskianalüüs peab sisaldama:

2.3.1 hinnatud on projekti ehitusliku poole, taastuvaenergia salvestamisega seotud riske;

2.3.2 koostatud on riskikäitumise juhised ja konstruktsioonilised ning tehnilised lahendused riskide ennetamiseks, vältimiseks ja minimeerimiseks.

Lahenduste rajamise nõudlusanalüüsist peab selguma:

2.3.3 kas projekti väljundi osas on tagatud nõudlus (kas salvestatud energia ja selle turustamine/kasutamine on konkurentsivõimeline);

2.3.4 kes on peamised kliendid, nende vajadused ja lõpptarbimise asukoht;

2.3.5 milline on turu suurus ja kuidas projekt panustav riiklikesse taastuvenergia ja kasvuhoonegaasi (KHG) heitme vähenemise eesmärkidesse ;

2.4.6 milline on ettevõtja prognoositav taastuvaenergia tootmise maht (MW) ning projekti tulemusena rajatavas energiasalvestusseadmes salvestatav taastuvenergia hulk (MWh).

Lahenduste rajamise kohta tuleb esitada:

2.3.7 kokkulepped projekti osapoolte (taotleja ja partnerid) vahel, kes osalevad projekti etappide elluviimisel;

2.3.8 lahenduste rajamise projektiväliste osapoolte (nt tarnijad, rahastajad, kohalikud omavalitsused, -kogukonnad või muud osapooled) digitaalselt allkirjastatud toetus- või kinnituskirjad või koostöökokkulepped, mis näitavad nende osalemist lahenduste rajamise elluviimisel või muul moel;

2.3.9 tugevuste-nõrkuste-võimaluste-ohtude analüüs (TNVO- ehk SWOT-analüüs) lahenduste rajamise kohta, mis võtab arvesse kõiki etappe (k.a. taastuva energia tootmist ja seadme käivitamist). Lisaks tugevuste ja nõrkuste ning ohtude ja võimaluste analüüsile tuleb välja tuua võimalikud riskid ja riskide maandamise meetmed, sh milline on võimalik lahendus, kui:

2.3.9.1 tekib tõrge taastuva energia tootmise etapis (üks osapool ei ole huvitatud projektiga jätkamisest; tootmises esineb tehniline tõrge ning see mõjutab projekti elluviimise ajakava või seadme vajalikus mahus valmimist; seadme paigaldamine või sellega seotud ehitustööd hilinevad või tehnilised lahenduskäigud seadme(te) paigaldamisel ei toimi; seade või sellega kaasnevad komponendid ja lisaseadmed ei vasta tehnilistele nõuetele või ei tööta oodatud kasuteguriga; projekti eest vastutavad spetsialistid või spetsiifiliste erialateadmistega töötajad lahkuvad töölt; taotlejal tekivad makseraskused või puuduvad vahendid omaosaluseks jne);

2.3.9.2 tekib tõrge taastuva energia salvestamise etapis (üks osapool ei ole huvitatud projektiga jätkamisest; energia salvestamisel esineb tehniline tõrge või salvestusseadme toimimiseks vajaliku seadme tarne hilineb ning mõjutab projekti elluviimise ajakava või seadme vajalikus mahus ja koguses valmimist; tarne- või salvestuslahenduse üksuse paigaldamine või sellega seotud ehitustööd hilinevad või tehnilised lahenduskäigud seadme(te) paigaldamisel ei toimi; salvestusseade või sellega kaasnevad komponendid ja lisaseadmed ei vasta tehnilistele nõuetele; projekti antud etapi eest vastutavad spetsialistid või spetsiifiliste erialateadmistega töötajad lahkuvad töölt; taotlejal tekivad makseraskused või puuduvad vahendid omaosaluseks jne);

2.3.9.3 tekib tõrge salvestusseadme ja/või salvestatud energia kasutusele võtu etappides (üks osapool ei ole huvitatud projektiga jätkamisest; seadmed ei tööta või töötab ebapiisava töövõimekusega teatud ilmastikutingimustes vm lisanduvate asjaolude ilmnemisel (nt külmal ajal jms), projekti antud etapi eest vastutavad spetsialistid või spetsiifiliste erialatedmistega töötajad lahkuvad töölt, taotlejal tekivad makseraskused või puuduvad vahendid omaosaluseks jne).

**2.4 Lahenduste rajamise sotsiaalmajanduslik mõju**

Sotsiaalmajanduslikus analüüsis kirjeldatakse lahenduste rajamise mõju (taastuva energiasalvestusseadme rajamine) lahenduste rajamisega hõlmatud piirkonna elanikele ja majanduslikule heaolule. Analüüsi käigus tuleb selgitada, kuidas lahenduste rajamise käigus elluviidav investeering toetab piirkonna arengut ja kasvatab tööhõivet.

Kirjeldada mõjud:

2.4.1 tootmisüksuse ja salvestusseadme lähipiirkonna elanikele;

2.4.2 ettevõtlusele (tootja, vahendaja, lõpptarbija);

2.4.3 kohalikule omavalitsusele ja riigile (s.h. laekuvad maksud);

2.4.4 kohalikule arengule ja teenustele;

2.4.5 loodavad töökohad (kui on - inimest/aastas).

**2.5 Lahenduste rajamise keskkonnamõju**

KHG arvutus tuleb koostada vastavalt KIKi poolt ette antud metoodikale.

Hinnata tuleb projekti tulemusena tekkivat ja salvestatavat taastuvenergiaosakaalu kasvu.

Koostada tuleb esmane keskkonnariskide analüüs, milles hinnatakse projekti ehituslikke ning taastuva energia tootmise ja salvestamisega seotud keskkonnariske ning koostada riskikäitumise juhised ja konstruktsioonilised ning tehnilised lahendused riskide ennetamiseks, vältimiseks ja minimeerimiseks.

Käesolev keskkonnamõjude kirjeldus ei ole asendatav taotlusele lisatava selgitusega ei kahjusta olulise printsiibi jälgimisest.

**2.6 Lahenduste rajamise ajakava**

Lahenduste elluviimine, sh ajakava lähtub finantseerimiskavast (vt p. 4.2.1). Ajakava koostatakse lahenduste elluviimise perioodiks aastate lõikes ning selles kajastatakse kavandatavaid tegevusi nende ajalises järjestuses koos planeeritud finantsmahtudega (lahenduste eelarve). Kirjeldatakse hangete ja lepingute sisu, arvu ning hangete läbiviimise ja lepingute elluviimise aega.

Ajakavas tuuakse välja vähemalt järgmised vahetähtajad:

2.6.1 energia salvestava seadme tarne tähtaeg;

2.6.2 energia salvestava seadme paigaldamise ja töövalmiduse tähtaeg;

2.6.3 projekti lõpptähtaeg, millal süsteem on terviklikult komplekteeritud ja töövalmis

Kui lahenduste elluviimine eeldab täiendavaid tegevusi, tuleb need lisada ajakavasse.

Eelarvest peab selguma mida, kui palju, millise hinnaga, kellelt, miks (tarnija valiku põhjendus) eeldatavalt kavatsetakse osta. Eelarves tuleb kajastada erinevate salvestusseadme osade maksumus, sh:

2.6.4 taastuva energia salvestusseadme maksumus koos tarne, paigalduse ning kasutusvalmiduse saavutamisega.

**3. TEHNILINE LAHENDUS**

**3.1 Tehnilise lahenduse kirjeldus**

Esitatakse tehnilise lahenduse valmimise kirjeldus, mis eraldi osana hõlmab ka taastuva energia tootmist (kuigi see osa ei ole toetatav tegevus, annab see siiski tähtsa projekti sisendi), salvestamist ning kasutajatele edastamist. Esitada tuleb kasutusele võetava tehnoloogilise lahenduse tarne-, paigaldus- ja käivitusprotsessi kirjeldus tervikahela igas etapis ja etappide vahel.

Kirjelduses tuleb välja tuua kõik eeltingimused, mis on lahenduste elluviimiseks vajalikud, sh nimetada, millised neist on teostatud ja ülejäänud tuua väljaprojekti ajakavas.

Taotlusele tuleb lisada kõigi kasutusele võetava tehnoloogia osaks olevate komponentide tehnilised kirjeldused koos tehnilisi kirjeldusi tõendava dokumentatsiooniga, millest selguvad nii seadmete kasutegur keskmistel töötingimustel kui tootjagarantiiga kaetud seadmete eluiga vastavalt garantii tingimustele (lisaks vt hindamisjuhendi).

**3.2 Nõuded planeeritud taastuvenergiale**

Taastuvenergia on täielikult toodetud taastuvatest jätkusuutlikest energiaallikatest. Taastuva energiaallika all mõistetakse taastuvaid energiaallikaid elektrituruseaduse § 57 lõike 1 mõistes koos järgmistes lõigetes tehtavate täpsustustega. Jätkusuutlikkust arvestava energiaallika all mõeldakse kütuseid, mille tootmine ei kahjusta keskkonda, ei põhjusta muutusi maakasutuses ja mis on pärit taastuvatest energiaallikatest: vesi, tuul, päike, lained, looded, maasoojus, prügilagaas, heitvee puhastamisel eralduv gaas, biolagunevad olmejäätmed, sõnnik, läga, reoveesetted, toiduvalmistamisel kasutatud õli või rasva jäägid ja puidu jäätmed. Taastuva allikana ei lähe arvesse tüvepuit, sellest valmistatud tooted ega muu jäätmepuidu ja tüvepuidu baasil valmistatud segu. Biomass, mida kasutatakse energia tootmiseks peab vastama biomassi säästlikkuse kriteeriumitele. Seekaudu biomassist energiatootmine on määruse kontekstis kooskõlas “ei kahjusta oluliselt” printsiibiga.

Kui toodetav energia pärineb biomassist, siis peab kasutatav biomass vastama Euroopa Parlamendi ja nõukogu direktiivi (EL) 2018/2001, taastuvatest energiaallikatest toodetud energia kasutamise edendamise kohta (ELT L 328, 21.12.2018, lk 82–209), artiklites 29–31 toodud tingimustele. Täiendava informatsiooni saam energiamajanduse korralduse seaduse § 32 lõigetest 1 kuni 3.

Määruse tingimuste kohaselt pole välistatud ka tööstusprotsessidest üle jääva energia kasutamine salvestatava energia tootmiseks. See on lubatav tingimusel, et tööstusprotsessidest üle jääva energia allikaks on taastuv energiaallikas elektrituruseaduse § 57 lõike 1 mõistes koos järgmistes lõigetes tehtavate täpsustustega ning see asjaolu on tõendatav. Sama puudutab ka keemilise reaktsiooni käigus vabaneva energia kasutamist salvestatava energia tootmiseks. Taotluse esitamise staadiumis, tulevikus pärast projekti elluviimist ning energiasalvestusseadme kasutuselevõtmisel või aruandluse koostamisel nii salvestatud, kui ka toodetud taastuvaenergia päritolu, tõendatakse vastavasisuliste sertifikaatidega.

**3.3 Pilootprojekti skaleeritavus**

Kirjeldada:

3.3.1 kas ja kuidas antud projekt on tulevikus laiendatav;

3.3.2 kas analoogset lahendust saaks osaliselt või terviklikult kasutada Eestis või väljaspool Eestit;

3.3.3 kas lahenduse valmimisel on lisandunud uuenduslikke energiasalvestusseadmete lahendusi, mida saab tulevikus turustada.

**4. FINANTSANALÜÜS**

**4.1. Finantsanalüüsi põhimõtted**

Ülevaade finantsanalüüsist (FA) esitatakse Exceli dokumendina, kus kõik arvutusvalemid ja viited on kontrollimiseks avatud ning sisestamisõigus dokumenti on tagatud. Kaitsesõnadega või ilma arvutusvalemite ja viideteta Exceli dokumenti hindamiseks ei aktsepteerita.

Exceli mudelis kasutatud sisend- ja tulemandmete argumenteeritud majanduslikud põhjendused esitatakse käesoleva peatüki alampunktides. Need peavad aitama luua arusaama kavandatud projektist ja projektis osalevate ettevõtjate (taotleja ja partneri) kogu majanduslikust seisust.

KIK-il on õigus küsida taotlejalt kõiki taotlust toetavaid dokumente, arvutusi ja selgitusi, et veenduda esitatud FA adekvaatsuses ja selle kooskõlas projekti eesmärkidega.

FA tulemus koosneb omavahel seotud analüüsi tabelitest (taotleja enda vormil), mis esitatakse Exceli mudelis.

Tabel 1 – Projekti finantseerimiskava

Tabel 2 – Projekti tegevustulud ja -kulud

Tabel 3 – Projekti jätkusuutlikkus ja tasuvus

Tabel 4 – Projektis osalevate ettevõtjate kogu majandustegevuse jätkusuutlikkus

FA arvestusperiood hõlmab projekti abikõlblikkuse perioodi ja abikõlblikkuse perioodile järgnevat 5 aastast perioodi.

FA arvestus sisaldab ainut taotluse kohase projekti andmed. FA koostatakse reaalhindades.

**NB! Eraldi FA osana Tabeli 3 juures** koostatakse projekti tasuvusarvutus taotluse kohase investeeringu positiivsete ja negatiivsete rahavoogude alusel projekti kasuliku eluea jooksul.

**4.2. Finantsanalüüsi koostamine**

**4.2.1. Taotluse kohase projekti finantseerimiskava** (taotleja koostatav tabel 1)

Taotluse kohase projekti finantseerimiskavast peab selguma eelarve, ajakava, finantseerimisallikad, sh omafinantseering.

**Taotluse kohase projekti eelarves** näidatakse ainult selle taotluse kohase projektiga seotud kulud kavandatud tegevuste lõikes.

**Taotluse kohase projekti eelarves tuleb eristada kulud kõikide hõivatud taotlejate lõikes,** sealhulgas taotleja ja partneri omaosalus ja toetuse suurus.

**Taotluse kohase projekti ajakavas** näidatakse investeeringukulud aastate lõikes, mil need reaalselt tekivad.

Investeeringukulude toetatavus peab olema kooskõlas määruse, taaste- ja vastupidavuskava määrus ja riigiabinõuetega.

Kõik investeeringukulud tuleb esitada ilma käibemaksuta.

Kui taotluse kohase projekti käigus planeeritakse tegevusi, mille kulu ei ole määruse mõistes toetatav, kuid mille elluviimine taotluse kohase projekti tegevuste raames on majanduslikult põhjendatud, eristatakse algse investeeringu kulust toetatav ja mittetoetatav osa ning põhjendatakse seda.

**Finantseerimisallikatena** näidatakse kogu taotluse kohase projekti finantseerimise vahendeid.

Taotlejate omavahendid – vaba käibekapital.

Toetus – taotluses kajastatud toetuse suurus.

Laenud – taotluse kohase projekti finantseerimiseks võetavad laenud kasutusse võtmise aastal (mitte laenu tagasimaksed). Selgitusena esitatakse eeldatavate laenutingimuste informatsioon.

**Taotluse kohase projekti omafinantseeringuna** mõistetakse rahalise katte tagamist kõigi nende kulude jaoks, mida taotluse kohase projekti toetusega ei rahastata, sh nii toetatavad kui mittetoetatavad kulud.

Lõppsaajate kohustus on tagada rahaline kate kõigi projekti kulude jaoks, välja arvatud projekti toetusega kaetavad kulud.

Omafinantseeringu olemasolu tõendamine:

4.2.1.1 Omavahendite olemasolu tõendatakse viimase kinnitatud majandusaasta aruande ja viimase lõppenud kvartali finantsaruannetega.

4.2.1.2 Omafinantseeringuks planeeritava laenu võimet (laenu põhiosa ja intresside tagasimakse võimet) analüüsitakse projekti- ja ettevõtja kogu majandustegevuse jätkusuutlikkuse analüüsi käigus.

4.2.1.3 Kolmandate osapoolte rahastamise korral esitatakse rahastajate kinnituskirjad. Krediidiasutuse rahastamise korral on KIK-il õigus küsida krediidikomitee siduvat otsust projekti rahastamiseks, milles kajastuks laenu sihtotstarve, summa, väljamaksete periood, põhiosa maksegraafik, tagastamise tähtaeg, laenuintress ja muu asjakohane info.

Omafinantseeringu katteks planeeritava laenu tingimused (laenu periood, laenu põhisumma tagasimaksete struktuur, maksepuhkus ja marginaal) peavad olema realistlikud, see tähendab vastama turutingimustele.

**4.2.2. Taotluse kohase projekti tegevustulud ja -kulud** (taotleja koostatav tabel 2)

Tegevustulu ja -kulu prognoosid koostatakse taotluse kohase investeeringu ning sellega seotud toetatavate tegevuste kohta vestvalt määruse kooskõlas määruse, taaste- ja vastupidavuskava määrus ja riigiabinõuetega. Võetakse arvesse investeeringu mõju, sh tegevuskulu prognoosid koostatakse eraldi nii nullstsenaariumi kui täisstsenaariumi korral.

Selgelt peavad olema eristatavad fookuses olevad tootmisüksused ja sisendressursid (tootmismaht, tooteühiku müügihind, ressursside kogus ja ühikmaksumus, jm).

Tegevustulud ja -kulud esitatakse ilma käibemaksuta ning prognoosimisel arvestatakse tegelike rahaliste tulude ja kuludega.

Käibekapitali muutust tegevustulu ja tegevuskulu prognoosidele ei lisata.

**Tegevustulud** tuleb näidata tululiikide kaupa ja selgitada tulude prognoosimise eeldused. Tegevustulude prognoos peab põhinema realistlikul nõudlusanalüüsil.

**Tegevuskulud** arvestatakse järgmiste kululiikide kaupa.

Iga muutus tuleb siduda majanduslikult põhjendatud tegevusnäitajatega (tarbimise maht, varade maht). Ülejäänud kulud (kulum, finantseerimiskulud, maksud jne) ei kuulu tegevuskulude kalkulatsiooni hulka.

**4.2.3. Taotluse kohase projekti jätkusuutlikkus ja tasuvus** (taotleja koostatav tabel 3)

Taotluse kohase projekti finantsiline jätkusuutlikkus loetakse tõendatuks, kui taotluse kohase projekti kumulatiivne rahavoog on igal aastal vähemalt 0 või positiivne.

Selleks võrreldakse sissetulevaid rahavoogusid väljaminevate rahavoogudega, perioodil alates investeeringu elluviimise esimesest aastast kuni arvestusperioodi lõpuni.

Sissetulevate rahavoogude hulka kuuluvad:

1) taotluse kohase projekti toetus;

2) omavahendid;

3) võetav laen;

4) tegevustulu.

Väljaminevate rahavoogude hulka kuuluvad:

1) investeeringukulud ja vajadusel asenduskulud;

2) tagasimakstav laen koos intressidega;

3) tegevuskulu.

Eraldi FA osana Tabeli 3 juures koostatakse projekti tasuvusarvutus taotluse kohase investeeringu positiivsete ja negatiivsete rahavoogude alusel projekti kasuliku eluea jooksul (Exceli NPV funktsiooni abil).

Intressid ja laenu põhiosa tagasimaksed tuleb kajastada juhul, kui taotluse kohase projekti finantseerimiseks kasutatakse laenu. Kui jätkusuutlikkuse tagamiseks on vajalik kasutada käibekrediiti rahavoona, siis peab selle tagastamise koos intressidega kalkuleerima väljamineva rahavoona.

**4.2.4 Taotluse kohases projektis osalevate ettevõtjate kogu majandustegevuse jätkusuutlikkus** (taotleja koostatav tabel 4)

Taotluse kohase projektis osalevate ettevõtjate (taotlejad ja partnerid) kogu majandustegevuse jätkusuutlikkuse hindamiseks koostatakse analüüs iga taotluse kohase projektiga seotud taotleja või partneri ettevõtte kohta eraldi. Ettevõtja tegevust loetakse tõendatuna jätkusuutlikuks, kui ettevõtja terviku kogu majandustegevuse kumulatiivne rahavoog on igal aastal vähemalt 0 või positiivne. Selleks võrreldakse arvestusperioodil sissetulevaid rahavoogusid väljaminevate rahavoogudega.

Taotlejate kogu majandustegevuse jätkusuutlikkuse hindamisel tuleb arvesse võtta kõik rahalised tulud ja kulud ning arvestada ka taotluse kohase projekti mõjudega, st lisatakse taotluse kohase projektiga seotud uued tegevuskulud ja -tulud ning taotluse kohase projekti mõju jätkuvatele tegevustele (kuludele-tuludele). Arvesse tuleb võtta nii taotluse kohase projektiga seotud investeeringud kui muud taotluse kohase projekti arvestuseperioodil kavandatavad investeeringud.

Taotlejate kogu majandustegevuse rahavoogude prognoosi lisatakse taotluse esitamise aastale eelnenud kolme majandusaasta rahalised tulud-kulud, mis peavad vastama majandusaasta aruannetele.

Intressid ja laenu põhiosa tagasimaksed tuleb kajastada juhul, kui taotluse kohase projekti finantseerimiseks kasutatakse laenu ning juhul, kui varasemalt on võetud laene. Kirjeldada võetud kohustuste tingimused (intress, tagastamise tähtaeg, tagasimaksegraafik).

Kui jätkusuutlikkuse tagamiseks on vajalik kasutada käibekrediiti rahavoona, siis peab selle tagastamise koos intressidega kalkuleerima väljamineva rahavoona.

**5. Taotluse kohase projekti toetuse arvutamine**

Taotluse kohase projektile antav toetus on riigiabi ning seega tuleb taotlejal toetuse summa ja taotluse kohase projekti omafinantseeringu arvutamisel lähtuda määrusest, taaste- ja vastupidavuskava määrusest ja riigiabi reeglistikust [www.fin.ee/riigiabi](http://www.fin.ee/riigiabi).

Kui määruse § 6 lõikes 2 nimetatud tegevuseks antakse toetust vähese tähtsusega abina, järgitakse abi andmisel Euroopa Komisjoni määrust (EL) nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8) ning konkurentsiseaduse § 33 tingimusi. Abi andmisel kohaldatakse nimetatud Euroopa Komisjoni määruse artiklis 1 sätestatud välistusi.

Kui käesoleva määruse § 6 lõikes 2 punktides 1 ja 2 nimetatud tegevuseks antav toetus on riigiabi, antakse seda üldise grupierandi määruse artiklitel 46 ja 41 alusel vastavalt, võttes arvesse kõiki vastava määruse asjakohaseid sätteid.

**Artikli 46** juures on abikõlblikud täiendavad kulud, mida tootmisjaam vajab ühe või mitme tootmisüksuse ehitamiseks ja laiendamiseks, et tegutseda tavapärase tootmisjaama asemel energiatõhusa kaugküttesüsteemina. Investeering peab olema energiatõhusa kaugküttesüsteemi lahutamatu osa. Investeeringu raames ei toetata vanemate seadmete renoveerimist. Jaotusvõrgule antava abisumma ei tohi ületada abikõlblike kulude ja tegevkasumi vahet.

Kui toetust antakse § 6 lõike 2 punktis 1 sätestatud tegevuse elluviimiseks üldise grupierandi määruse alusel, ei tohi toetuse osakaal ületada 30 protsenti toetatavatest kuludest lõppsaaja jaoks, kes tegutseb elektri ja soojuse koostootmisjaamata kaugküttepiirkonnas ning 15 protsenti lõppsaaja jaoks, kes tegutseb elektri ja soojuse koostootmisjaamaga kaugküttepiirkonnas. Toetuse osakaalu võib suurendada 20 protsendi võrra väikeettevõtjale antava abi korral ja kümme protsendi võrra keskmise suurusega ettevõtjale antava abi korral.

**Artikli 41** juures abikõlblikud kulud on täiendavad investeerimiskulud, mis on vajalikud selleks, et edendada energia tootmist taastuvatest allikatest.

Neid arvestatakse järgmiselt:

a) kui taastuvatest allikatest energia tootmisse tehtava investeeringu kulusid saab investeeringu kogukuludes määratleda eraldiseisva investeeringuna (nt olemasoleva käitise selgelt määratletava lisakomponendina), on kõnealused taastuvatest allikatest toodetud energiaga seotud kulud abikõlblikud; 26.6.2014 ET Euroopa Liidu Teataja L 187/57(1) ELT L 315, 14.11.2012, lk 1.

b) kui taastuvatest allikatest energia tootmisse investeerimise kulud saab kindlaks teha, viidates sarnasele, kuid vähem keskkonnasõbralikule investeeringule, mida oleks olnud võimalik teha ilma abita, moodustab mõlema investeeringu kulude vahe taastuvenergiaga seotud abikõlblikud kulud;

c) teatavate väikeste käitiste puhul, kui vähem keskkonnasõbralikku investeeringut ei ole võimalik kindlaks teha, kuna piiratud suurusega käitisi ei eksisteeri, on abikõlblikud keskkonnakaitse parandamiseks tehtud investeeringu kogukulud.

Kulud, mis ei ole otseselt seotud keskkonnakaitse kõrgema taseme saavutamisega, ei ole abikõlblikud

Kui toetust antakse § 6 lõike 2 punktis 2 sätestatud tegevuse elluviimiseks üldise grupierandi määruse alusel, ei tohi toetuse osakaal ületada 30 protsenti toetatavatest kuludest lõppsaaja jaoks, kes on suurettevõtja. Toetuse osakaalu võib suurendada 20 protsendi võrra väikeettevõtjale antava abi korral ja kümme protsendi võrra keskmise suurusega ettevõtjale antava abi korral.

**Vähese tähtsusega abi** rakendatakse vastavalt Euroopa Komisjoni määrusele (EL) nr 1407/2013. Vähese tähtsusega abi piirmäär on 200 000 kolme aasta jooksul ühe ettevõtja kohta kõikidest avaliku sektori allikatest. Kui toetus on määruse § 1 nimetatud vähese tähtsusega abi, on toetuse maksimaalne osakaal projekti abikõlblikest kuludest 30%.

Kui projekti tegevust, mille jaoks antakse riigiabi või vähese tähtsusega abi, rahastatakse lisaks määruse alusel antavale toetusele ka muudest riigi, kohaliku omavalitsuse üksuse, Euroopa Liidu või selle liikmesriikide vahenditest, ei tohi tegevuse kogu rahastamise määr nimetatud allikatest kokku ületada:

1) vähese tähtsusega abi puhul 50 protsenti toetatavatest kuludest;

2) üldise grupierandi määruse artikli 41 alusel suurettevõtjale antav abi 50 protsenti, keskmise suurusega ettevõtjale 60 protsenti ja väikeettevõtjale 70 protsenti toetatavatest kuludest;

3) üldise grupierandi määruse artikli 46 alusel suurettevõtjale antav abi 45 protsenti, keskmise suurusega ettevõtjale 55 protsenti ja väikeettevõtjale 65 protsenti toetatavatest kuludest.

**NB! Grupierandi määruse artikkel 6 kohaselt peab abil olema ergutav mõju, st et taotleja ei tohi taotluse kohase projekti tegevustega alustada enne taotluse esitamist.**

**Tabel 1. Toetuse määra lihtsustatud tabel**

|  |  |  |
| --- | --- | --- |
| **Investeeringu tüüp** | **Toetuse maksimaalne määr abikõlblikest kuludest** | **Abi liik ja abikõlblikud kulud**  **üldise grupierandi määruse kohaselt** |
| Mõlema tegevuse toetamine, VTA | 30% | Vähese tähtsusega abi (kogu investeering, mis vastab käesoleva määruse tingimustele abikõlblik) |
| Kaugkütteseaduse § 4 tähenduses soojusettevõtja poolt taastuvenergiast toodetud soojuse energiasalvestusseadme projekteerimine ja rajamine ning sellega seotud tegevused | 30%/15%+10%/20% | Keskkonnakaitseks antav abi, artikkel 46 (energiatõhusale kaugküttele antav investeeringuteks ettenähtud abi, abikõlblikud – täiendavad kulud selleks, et tegutseda energiatõhusalt).  Koostootmisjaamadeta piirkonnad – 30%;  Koostootmisjaamadega piirkonnad-15%;  +20% Väike ettevõte;  +10%Keskmine ettevõtte. |
| Taastuvenergiast toodetud elektri energiasalvestusseadme projekteerimine ja rajamine ning sellega seotud tegevused. | 30%+10%/20% | Keskkonnakaitseks antav abi, artikkel 41 (täiendavad investeerimiskulud, mis on vajalikud selleks, et edendada energia tootmist taastuvatest allikatest).  +20% Väike ettevõte;  +10% Keskmine ettevõtte. |